**ОТЧЕТЕН ДОКЛАД НА НАСТОЯТЕЛСТВОТО НА НЧ”НАДЕЖДА-1906”, с.РАКОВИЦА ЗА ПЕРИОДА 01.01.2023г. – 31.12.2023г.**

НЧ ”Надежда-1906” се явява естествен посредник между различни обществени групи, институции, местна власт и медии.Съхранява, развива и прави публично достояние културно –историческото наследство на общността. Има традиция в създаването и поддържането на художествено –творчески формации.

**I.Организационна дейност.**

Читалищното настоятелство на НЧ”Надежда-1906”, с.Раковица е в състав:

Пролетка Андреева-Председател

Радка Целова –секретар

**Членове:**

Ксеня Миланова Димитрова-Симеонова

Цветана Вълчева Тошева

Теменужка Антова Игнатова

Мариета Иванова Тошева

Деян Цветанов Рангелов

**Проверителна комисия:** Добринка Митева –Председател Членове :

Наталия Петрова Ненчева Маргарита Иванова Миланова

Проведоха се осем заседания на читалищното Настоятелство на които бяха разглеждани проблеми на любителските състави, финансови проблеми, участия в местни и национални празници и фестивали, както и назначението на Александър Иванов на длъжността - Организатор и преназначението на Ина Игнатова от длъжност Организатор на длъжност – Библиотекар.

**II.Библиотечна дейност.**

За тази година имаме закупени 2 книги от писателя Христо Стоянов; дарени 2 книги от поета Ненчо Славчев; 49 книги дарени от Иван Гранитски и издателство „Захарий Стоянов”; 68 книги от Милена Пантева Бълок, дарени в памет на майка й Дафинка Пантева 1953-2023г.; 1 книга дарена от секретаря на НЧ ”Пробуда-1925”, с.Старопатица – Корнелия Иванова; 2 книги дарени от община Макреш; дарение от Венцислав Русинов.

На **17.03.2023г.** бе официално представен новият библиобус на Регионална библиотека „Михалаки Георгиев” – гр.Видин пред представители на читалищата от област Видин, културни институции, НПО-та и граждани. Секретарят на НЧ”Надежда-1906”, с.Раковица – Радка Целова и организаторът – Ина Игнатова присъстваха на пресконференция, на която бяха разгласени заложените в проекта цели и дейности. След пресконференцията бе проведена среща-дискусия, на която се обсъди новата услуга „Мобилна библиотека”, както и дейностите, които ще бъдат предлагани в градските квартали в град Видин и на населените маста в областта. Събитията се осъществяват по проект „Книгите в търсене на (по)читатели”, финансиран от Национален фонд култура по Програма за възстановяване и развитие на държавни, регионални и общински културни институти.

На **22.03.2023г.** в читалищната библиотека се проведе „Празник на буквите. Учениците от 1-ви и 3-ти клас при ОУ „Христо Ботев”, с.Раковица заедно със своята класна Г-жа Мариела Митрова за първи път посетиха библиотеката с усмивки, желание и трепет, за да отпразнуват „Празника на буквите” и да покажат, че вече са грамотни и могат да четат. Гости на тържеството бяха: Г-жа Албена Василева – директор на ОУ”Христо Ботев”, учители, служители на читалището и Г-жа Цветана Тошева- пенсиониран библиотекар. Ина Игнатова поздрави всички присъстващи със слово за празника на буквите и отправи пожелания към бъдещите читатели на библиотеката. Последва четене на книжки от първокласниците, песен за азбуката – „Буквички вълшебни”. Директора на училището отправи поздрав към всички присъстващи, след това децата получиха медали, грамоти и книжки от класната си.

На **12.04.2023г. в 16:30ч.** пред сградата на НЧ”Надежда-1906”, с.Раковица, библиобусът на РБ „Михалаки Георгиев” – гр. Видин отвори врати за читатели от село Раковица. Читалищната библиотека се сдоби с нови читатели, а събитието се осъществи по проекта „Книгите в търсене на (по)читатели, финансиран от НФК.

В същия ден от **17:30ч.** в Младежкия клуб при читалището състоя поетична вечер, посветена на поета Ненчо Славчев и новата му стихосбирка „Повикани от светлина”, със специалното участие на поетесата Диана Сиракова. Всички присъстващи си закупиха от автора книгите: „Повикани от светлина” и „Сенките на птиците летят”. Събитието завърши с коктейл.

**24.04.2023г. Маратон на четенето.** За пореден път библиотеката при читалището се включи в Националната кампания „Маратон на четенето”, която е част от Национална програма „Четяща България” и от „Походът на книгите” - организиран ежегодно от Българската библиотечно-информационна асоциация (ББИА) и Асоциация „Българска книга”. Тази година кампанията мина под наслов „Вечните детски книги”. Секретаря на читалището – Радка Целова и Ина Игнатова – организатор четоха любими приказки на децата от ДГ – Макреш, с изнесена група с.Раковица. Децата слушаха с интерес, взеха активно участие и отговаряха на въпроси.

На **15.05.2023г.** попокана на директора на РБ „Михалаки Георгиев” – гр.Видин и издателство „Захарий Стоянов”, служителите на НЧ”Надежда-1906” присъстваха на „Паметна вечер” по случай 80-ет години от рождението на поета Андрей Андреев. Организатор и водещ на мероприятието бе Иван Гранитски (журналист, поет, редактор, критик, публицист, директор на радио- и телевизионни канали, издател , бивш депутат и обществен деец), гост – Надя Попова (поетеса, член на Съюза на българските писатели, Съюза на преводачите в България, Българския ПЕН-център – организация на писателите в България и Славянската литературна и артистична академия). Нашата библиотека получи щедро дарение на книги от Иван Гранитски и издателство „Захарий Стоянов”.

**Поради засиления интерес, пътуващата библиотека ни посети още няколко пъти през годината на 12.07.2023г. в 09:30ч.; 02.10.2023г. в 10:00ч.; 10.11.2023г. в 10:00ч.; 08.12.2023г. в 10:00ч.**

Благодарение на РБ”Михалаки Георгиев” гр.Видин се предостави възможност на жителите на село Раковицада се докоснат до най-новите заглавия на книжния пазар.

На **17.11.2023г. от 10:00ч.** в библиотеката при НЧ”Надежда-1906” се отбеляза „Ден на четенето – България”, със съдействието на учениците и учителите от ОУ”Христо Ботев”. В третия петък на месец ноември се поставиха основите на Деня на четенето в България, с надеждата той да се превърне в обществен символ, вдъхновяващ децата и възрастните за важността на четенето всяка година.

Мотото за първото издание бе „Четенето дава възможности!”. Организатори и партньори на събитието са: Фондация „Четене”, Фондация „Детски книги”, „Книги и четене”, с подкрепата на „Stiftung Lesen”, Фондация „Глобални библиотеки-България”, „Българска библиотечно-информационна асоциация”, Асоциация „Българска книга”, „Аз чета”, „Book Mark”, Площад Славейков Зона, свободна от чалга-партньори.

Първият Ден на четенето в България се проведе с подкрепата на „Stiftung Lesen”(Фондация „Четене”), Германия.

За да станем посланици на Деня на четенето в социалните мрежи трябваше да споделим публикация с приятели и последователи.

В общността да разкажем за инициативата на близки, приятели и колеги. В институциите да се включим в инициативата заедно с колеги, учители и ученици.

Служители на читалището и учители от местното училище организираха четене, за да предадат посланието на децата, че четенето е приятно. Популяризирахме кампанията, като разпечатахме и закачихме информационен плакат в читателските стаи, кабинетите и коридорите. На всички участници връчихме грамоти за участие в първия Ден на четенето.

**III.Традиционен празничен календар.**

Тази година Йордановден бе плануван да се отбележи на 6-ти януари по нов стил, но поради отсъствието на духовно лице го отложихме за 19-ти януари по стар стил.

**14.01.2023г.** Традиционен бал на стари народни носии, организиран от НЧ”Надежда-1903”, с.Бойница. От нашето читалище участваха Александър Иванов, Николай Найденов, Цветомира Рангелова и Радка Целова. Те представиха автентични носии от с.Раковица.

**19.01.2023г. Йордановден.**

В 11:00ч. с шествие, музика и хоро тръгнахме от сградата на читалището. Богоявленската икона носи Александър Иванов. От 11:30ч. на реката при железния мост се отслужи богоявленски водосвет от отец Илия – архиерейски наместник на Кулска духовна околия. Кръста извади Цветомир Тошев в единоборство с Ивайло Рангелов.

**21.01.2023г. Бабинден.**

В 11:00ч. с шествие, придружено с музика, Бабино хоро, каруца и магарето Машка - водени от Александър Иванов се отправихме към Здравната служба в село Раковица. Ритуалът по измиване на „бабата” – Виолета Иванова извърши майката Ралица Миленова. Участваха в празника, бабите: Радка Целова с цедило, Милена Вълчева и директора на училището Албена Василева; прабабите - Марияна Йосифова, Петра Вълчева, Вълка Гуляшка, Тодорка Джунева, Янка Живкова, Надка Николова (Наца).

Ина Игнатова – организатор при читалището отправи поздрав към всички майки, баби и прабаби и им връчи подаръци. Тържеството продължи с празничен обяд и много веселие в Младежкия клуб.

**01.03.2023г.** Баба Марта (Радка Целова), Пижо (Александър Иванов) и Пенда (Ина Игнатова) посетиха детската градина, училището, пенсионерския клуб, пощата, кметството и всички магазина в селото и вързаха мартенички за здраве и късмет на всички.

**03.03.2023г.** 145-та годишнина от Освобождението на България бе отбелязана тържествено на Раковишкия манастир „Света Троица” пред паметника на загиналите във войните. Организатори на събитието са Община Макреш, Кметство с.Раковица и НЧ”Надежда-1906”. Гости на тържеството бяха Митко Антов – кмет на община Макреш, Председателя на Общински съвет Макреш – Николай Николов и общински съветници. Отец Илия отслужи заупокойна молитва. Кметът на с.Раковица -Николай Ненчев произнесе слово. Паметта на героите бе почетена с падане на колене, едноминутно мълчание и поднасяне на венци и цветя пред паметника на загиналите борци за свобода. Служителите на читалището бяха подготвили кратка литературно- музикална програма, включваща: Рецитал по стихове на Иван Вазов, стихотворенията „Родино мила” на Георги Веселинов, „Трети март” и „В Родината” на Петя Дубарова – изпълниха Десислава Тончева, Габриела Мирославова и Цветелина Тончева.

Децата изпълниха танцовата композиция на песента „Знамето ни е трицветно”. Певческата група изпълни песните: „Турчин робини караше”, „Боят настана”, „Индже през гора вървеше” и „България”. Тържеството приключи с всеобщо веселие и традиционното „Дунавско хоро”. В програмата участваха: Радка Целова, Николай Найденов, Ина Игнатова, Александър Иванов, Симона Герганова, Камелия Кирилова, Маргарита Миланова, Теменужка Игнатова, Илина Василева, Галинка Петрова, Цветана Тошева, Десислава Данаилова, Цветелина Тончева и Габриела Мирославова.

**08.03.2023г.** От 13:00ч. в Младежкия клуб при читалището отбелязахме Международния ден на жената с празничен обяд. На празника присъстваха служители на читалище, кметство и учители от ОУ”Христо Ботев”. Читалищните дейци бяха изработили красиви картички, освен това като комплимент дамите получиха и магнитче „усмивка” за спомен. Учителските колективи на ДГ Макреш и изнесена група с.Раковица и ОУ”Христо Ботев” представиха забавна кратка музикално-литературна програма.

На **15.03.2023г.** Любителскитеатър „Будиловци” стартира репетициите на пиесата „Комедия под бесилката” от Панчо Панчев. Режисьор на постановката е Валери Цветков от гр.Белоградчик. Дейността на театъра е възобновена в рамките на проект „Възстановяване и развитие на театрален състав”, финансиран по Програма за възстановяване и развитие на организации в областта на любителското творчество на Национален фонд „Култура”, съгласно договор LI-2022-107/18.08.2022.

**17.03.2023г.** в залата на Симфониета – Видин се проведе от 16:00ч. Северозападен квалификационен етап от Националния фолклорен фестивал-конкурс „Бъдност за талантите на България”. Участниците в конкурса бяха оценявани от компетентно жури в състав: Христо Станков – председател и членове: Николина Василева и Борислав Митрашков. Групата за автентичен песенен фолклор „Зелен заман” и групата за автентичен танцов фолклор „Шарен чорап” се представиха със следния репертоар: „Провикна се зелен заман”, „Маро, ой де си била”, „Тръгнали са девет баби”, „Туца ми се, туца”, „Пайдушко хоро”, „Шира”, „Бранковска ръченица” и „Циганско хоро”. За отличното си представяне и двата състава получиха диплом. Участваха: Радка Целова, Николай Найденов, Камелия Кирилова, Цветана Тошева, Наталия Ненчева, Маргарита Миланова, Теменужка Игнатова, Илина Василева, Галинка Петрова, Ивайло Стойков, Ина Игнатова, Мариета Тошева, Исус Спасов, Петя Цветкова и Цветомира Рангелова. Пътуването се извърши с три коли – Георги Георгиев, Александър Иванов и Димитър Костов.

На **27.04.2023г.** по покана на Десислава Иванова – директор на РБ”Михалаки Георгиев” – Видин, Танцовия състав при читалището изнесе концерт пред гости на видинската библиотека от Търговище и Норвегия. От 10:00ч. до 18:00ч., в парковото пространство пред Центърът за изкуство, обучение и култура на Регионалната библиотека „Михалаки Георгиев”, известен още като „БиблиоПоща” бе открита АРТ инсталация „Книжни фиорди”.

На специално създадената по проекта нова за областта услуга мобилна „Литературна сцена – на припек и на сенка”, танцьорите представиха фолклорното богатство на с.Раковица. Програмата бе следната: „Туца ми се, туца”, танц „Закачка”, „Пайдушко”, „Шира”, „Бранковска ръченица”, „Циганско” и индивидуални изпълнения от Радка Целова на песните - „Мамо, харижи ми” и „Девойко, мъри хубава” , а Исус Спасов изпя песента „Викнала Гана”.

На гостите им бе предоставена възможността да разучават с помощта на танцьорите по-лесните български хора – Дунавско, Свищовско, Прескачанка и Право. Чужденците се впечатлиха от гайдата на Николай Найденов и тъпана.

След края на участието си направихме обща снимка пред книжните фиорди. Участваха: Радка Целова, Ина Игнатова, Александър Иванов, Мариета Тошева, Николай Найденов, Петя Цветкова, Цветомира Рангелова, Исус Спасов и Ивайло Цветков.

**05.05.2023г.** съставите при читалището взеха участие в XIII –ти Кулинарно – фолклорен фестивал „Гергьовден”, който се проведе от 5-ти до 7ми май в село Антимово. Представихме се с програмата: „Провикна се зелен заман”, „Маро, ой де си била”, „Тръгнали са девет баби”, „Туца ми се, туца”, „Пайдушко хоро”, „Шира”, „Бранковска ръченица”, „Циганско”.

**11.05.2023г.** Служителите на читалището и специалист „Младежки дейности и спорт” – Мариета Тошева гостуваха на НЧ”Мито Марков-1912”, с.Макреш по повод Деня на светите братя Кирил и Методий. По този повод във фоайето читалището в Макреш бе организиран куклен театър за деца – Фарсовата комедия „Мечешка сватба”.

На **18.05.2023г.** част от самодейците при нашето читалище участваха в празничен концерт в гр.Димово, по случай 95 – години от създаването на НЧ”Паисий Хилендарски -1927” и 50-ет години танцово изкуство. Ина Игнатова и Радка Целова изпълниха танцът „Шопско надиграване”, а танц „Закачка” – изпълниха Николай Найденов, Мариета Тошева и Ина Игнатова. За участието ни връчиха плакет и грамота.

**24.05.2023г.** Самодейците изнесоха празничен концерт в с.Търняне, по случай събора. Представихме се с богата програма: танци - „Закачка”, „Абдал”, „Шопско надиграване” и „Батут”, автентични хора - „Шира”, „Бранковска ръченица” и „Циганско”; песни - „Мър, знаете ли комшийки”, „Леле Радо”, „Тръгнали са девет баби”, „Туца ми се, туца”, „Рано стана поп Йордан”, „Шинке ле”; индивидуални изпълнения на Радка Целова и Исус Спасов на песните –„Ой, де дедо” и „Викнала Гана”; Изпълнение на гайда.

Секретаря на НЧ”РАДОСТ – 1929”, с.Търняне – Мария Карова награди съставите с грамоти, плакет и голяма кошница с лакомства.

**31.05.2023г.** Секретаря на читалището - Радка Целова бе делегат на XXXVI конгрес на Съюза на народните читалища, който се проведе в гр.София.

**01.06.2023г.** Тържествено отбелязахме 173-години от Въстанието в Северозападна България.

В 09:30ч. в салона на читалището се състоя прожекция на документален филм, посветен на въстанието в Северозападна България от 1850-то Лето. Филмът бе предоставен на раковишката публика с любезното съдействие на Иво Иванов (Гуцов) от Патриотичен клуб „БДИНЦИ”. Той, показа книгата „Приносъ къмъ Българската история Видинското възстание презъ 1850 година новооткрити документи” на Владимир Тодоровъ – Хиндаловъ, издадена през 1924 - 1925г.

На манастира от 11:00ч. се отслужи от Отец Илия заупокойна молитва в памет на загиналите герои. Кмета на с.Раковица – Николай Ненчев произнесе слово, последва поднасяне на цветя и венци пред паметника на загиналите във войните 1877-1878, 1885, 1912-1913, 1916-1918, 1944-1945 за свободата на България, отдадохме почит пред паметта им с падане на колене и едноминутно мълчание и залпове от Патриотичен Клуб „БДИНЦИ”. За колоритността на празника допринесоха самодейците от НЧ”Надежда-1906”, с.Раковица и НЧ”Мито Марков – 1912”, с.Макреш.

Ина Игнатова изпълни стихотворението на Ненчо Славчев – „Раковишки манастир”. Съвместно подготвен от двете читалища рецитал по стихове на Христо Ботев, Дамян Дамянов, Иван Вазов и Добри Чинтулов изпълниха: Радка Целова, Цецка Илиева и Александър Иванов. Народния хор при читалището в с.Макреш изпълни песни. Стихотворението, посветено на 7-те владетели на Въстнаието в 1850г., посечени в Белоградчишкото клане бе изпълнено от Ина Игнатова, Александър Иванов и Цецка Илиева.

Хорът при нашето читалище изпълни песента „Българи”, а Радка Целова индивидуално изпълни „Жалба за България”.

Танц „Абдал” в изпълнение на танцовото трио Ина Игнатова, Александър Иванов и Мариета Тошева.

Патриотичен клуб „БДИНЦИ”, оформиха кът с изложени старинни оръжия.

След програмата поднесохме венци и цветя пред паметника на загиналите въстаници до старата черква.

На **02.02.2023г.** в 11:15ч. с шествие придружено от тържествени песни и Ботевия марш „Тих бял Дунав се вълнува”, заедно с ученици и учители от ОУ”Христо Ботев”, деца и учители от ДГ Макреш – изнесена група с.Раковица и жители на селото извървяхме нашите „малки стъпки към Ботев”. Шествието тръгна от училището премина през центъра на селото стигна до кметството и оттам се върна отново в училището. Пред сградата на училището и портрета на Христо Ботев ученици и учители четоха стихове на поета-революционер. В 12:00ч. сирената огласи селото и всички ние отдадохме всенародната почит към паметта на Христо Ботев и загиналите за свободата на България.

**16,17 и 18-ти юни 2023г. Традиционен раковишки панаир.** На 16.06.2023г./петък/ за откриването на панаира трябваше да гостува Фолклорна студия „Северняци” – гр.Видин с ръководител Ерик Петров. Поради неспирния пороен дъжд, който наводни улиците на селото и местността, където се провежда ежегодно панаира концерта бе отменен. Кмета на селото - Николай Ненчев откри панаира, за доброто настроение на всички през панаирните дни се погрижи сръбски оркестър и DJ Дани.

**18.06.2023г.** /неделя/ в 10:30ч. в салона на НЧ”Надежда-1906” се представи фарсовата комедия за деца „Мечешка сватба”. Продукцията е на НЧ”Цвят 1870” – гр. Видин и форума за изкуство „Културни срещи” с финансовата подкрепа на Национален фонд „Култура”. Автор, режисьор изпълнител е Малин Маринов а актьори в постановката са Малин Маринов и Денислава Петрова. След представлението децата се срещнаха с актьорите и им бе разрешено да се докоснат до куклите и да се снимат с тях.

За всяко дете бяха предвидени парче торта и чаша натурален сок.

Цветомир Тошев дари сумата от 200.00лв. с помощта на която бе закупена тортата от сладкарница „РАДЕС” и сокчетата за децата.

**23.06.2023г.** съставите при читалището участваха в XIII-ти Фолклорен събор „Жива вода” – Венеца гр.Димово, който се проведе на 23, 24 и 25 юни 2023г. Програмата, с която участвахме бе следната: „Леле Радо”, „Туца ми се, туца”, „Абдал”, „Тръгнали са девет баби”, „Маро, ой де си била”, автентичните хора – „Пайдушко”, „Бранковска ръченица”, „Шира”, „Циганско”. Участваха: Ина Игнатова, Александър Иванов, Мариета Тошева, Ивайло Стойков, Мариета Стоянова, Цветомира Рангелова, Петя Цветкова, Николай Найденов, Камелия Кирилова, Цветана Тошева, Маргарита Миланова, Наталия Ненчева, Теменужка Игнатова и Галинка Петрова. След участието си, самодейците посетиха пещера „Венеца”.

На **24.06.2024г.** Еньовден – Ина Игнатова, Александър Иванов, Цветана Тошева и Мариета Тошева излязоха по поляните около Раковишката света обител да берат чудодейни растения.

**12.07.2023г.** Петровден (по стар стил).

В 10:30ч. на Оброчния камък на Светите апостоли Петър и Павел при старото училище, отец Илия отслужи водосвет за здраве. Служителите на читалището раздадоха на всички присъстващи пилешки хапки и чаша бяло вино.

**12.08.2023г.** IX-ти Международен фолклорен фестивал „Дунавци пее и танцува” 2023г. – гр.Дунавци.

Фестивала се организира под патронажа на Министерство на културата, НЧ”Феникс - 2020”, и Кметство гр.Дунавци. Представихме програмата: „Провикна се зелен заман”, „Леле Радо”, „Туца ми се, туца”, „Абдал”, „Тръгнали са девет баби”, „Маро, ой де си била” и автентичните хора: „Бранковска ръченица”, „Шира” и „Циганско”. Участваха: Радка Целова, Николай Найденов, Камелия Кирилова, Наталия Ненчева, Маргарита Миланова, Теменужка Игнатова, Галинка Петрова, Илина Василева, Ина Игнатова, Александър Иванов, Мариета Тошева, Ивайло Стойков, Мариета Стоянова, Петя Цветкова и Цветомира Рангелова.

**01.09. – 05.09.2023г.** Международен фолклорен фестивал „ЕТНО РИТМИ” 2023, Златни пясъци, Варна.

На 01.09.2023г., в 02:30ч. след полунощ самодейните състави при читалището отпътуваха за к.к.”Златни пясъци”. Пътуването се извърши с автобус на транспортна фирма ЕТ”Цецка 2000 – Цеца Петкова” – гр.Грамада. Автобусът бе управляван от Сашо Петков.

След пристигането си, самодейците бяха настанени в хотел”Рива”.

На 02.09.2023г. след закуска всички посетиха Аладжа манастир „Света Троица”. Вечерта на открита сцената, намираща се в хотела се откри осмото издание на фестивала. В него участваха седем държави – България, Румъния, Сърбия, Гърция, Молдова, Косово и Литва. Звучаха певчески и инструментални състави, народни хорове, групи за стари градски песни. Целите на фестивала включват развиване на културния обмен между народите и общностите, поощряване на творческите способности на личността, представяне на фолклорните и културни традиции на етническите групи в България и популяризирането на българския и чуждестранен фолклор.

На 03.09.2023г. от 22:00ч. Групите за автентичен песенен и танцов фолклор „Зелен заман” и „Шарен чорап” се изявиха на сцената в хотел ”Рива” със следния репертоар: „Провикна се зелен заман”, „Добила ми е Елена”, „Туца ми се, туца”, „Абдал”, „Леле Радо”, „Тръгнали са девет баби”, „Маро, ой де си била” и автентичните хора: „Шира”, „Бранковска ръченица” и „Циганско”.

От област Видин участваха: НЧ”Съгласие 1936”, с.Слана бара; НЧ”Развитие -1893”, гр.Белоградчик; НЧ”Постоянство – 1927”, с.Дружба и НЧ”Надежда-1906”, с.Раковица.

За отличното си представяне групите бяха удостоени с грамота и статуетка от Сдружение с нестопанска цел „Общности, традиции и култура” – Варненска туристическа компания, които бяха връчени от Галина и Николай Панайотови на ръководителите - Радка Целова и Ина Игнатова. Концертната вечер завърши с хоротека.

На 04.09.2023г. след като закусиха самодейците потеглиха за гр.Варна. Там те си направиха разходка в „Gand Mall” и всеки по желание посети Ретро музея (1944-1989, събрал автомобили, мотоциклети, пишещи машини и други предмети от комунистическата ера и Музеят на восъчните фигури на големите личности на епохата: Тодор Живков, Леонид Брежнев, Фидел Кастро и на любимците на народа – Емил Димитров, Тодор Колев, Георги Калоянчев, Лили Иванова и др. Вечерта с атракционно влакче всички посетиха яхтеното пристанище в комплекса.

На 05.09.2023г. след закуска колективите отпътуваха за село Раковица.

**16.09.2023г**. от 08:00ч. до 15:00ч. служителите на читалището се включиха в инициативата на BTV Media Group „Да изчистим България заедно”.

**22**.**09.2023г.** Премиера на постановката „Комедия под бесилката” от Панчо Панчев, реализирана от нашето читалище в рамките на проект, финансиран от Национален фонд „Култура”/National Culture Fund, Bulgaria.

**Постановка** - Валери Цветков; **Сценография** – Александър Иванов и Валери Цветков. **Действащи лица и изпълнители:** **Клюкарката** – Цветана Тошева; **Гърбавия –** Александър Иванов; **Красавицата –** Ина Игнатова; **Доктора –** Ивайло Цветков; **Склададжийката –** Радка Целова; **Шампиона –** Николай Найденов; **Кметицата –** Пролетка Андреева; **Палача –** Валентин Младенов; **Технически екип: Суфльор –** Мариета Тошева; **Музикално оформление –** Петя Цветкова; **Осветител –** Георги Георгиев.

От 19:00ч. пред пълен салон с развълнувани хора , жадни за театър- талантливите любители – актьори, които тази вечер вдъхнаха живот и емоция на Раковица представиха пиесата.

След представлението театралния колектив и членовете на читалищното настоятелство отпразнуваха успешното представяне с празнична вечеря, която се състоя в Младежкия клуб при читалището.

**24.09.2024г.** от 18:00 представихме пиесата на сцената на читалището в с.Киреево. След представлението бяхме поканени на вечеря от колектива на НЧ”Светлина – 1922” и кметския наместник на село Киреево.

**27.09.2023г.** в 08:30ч. сутринта театралния колектив при читалището отпътува към гр.Лом, за да вземе участие във шестнадесетото издание на ф фестивала на любителските театри на името на Кръстьо Пишурка – Лом 2023г. Тази година то бе под знака на 200-та годишнина от рождението на видния учител, театрален деец, преводач, поет и народен будител, първия български режисьор и най-големия просветител на Северозапада – Кръстьо Пишурка. Във фестивала участваха деветнадесет театрални състави от Суворово, Алфатар, Ботевград, Белоградчик, Раковица, София, Брезово, Исперих, Самоков, Костинброд, Драганово, Пазарджик, Телиш, Златица, Габрово, Ябланица, Белене и Лом. Театралната седмица започна от 1-ви октомври, всички представления се играха на сцената на НЧ”Постоянство” 1856 - Лом. Всички колективи се оценяваха от компетентно жури, в състав: Пламена Гетова – актриса в театър „Българска армия”; Николай Поляков – режисьор и Наташа Колевска (театровед и драматург). Участието на нашият самодеен театър бе от 14:00ч., след представлението бяхме удостоени с грамота за участие, връчена ни от секретаря на читалището – Румен Михайлов. Веднага след това имахме среща с журито. Бяха ни отправени критики, относно избора на пиесата, драматургията и динамиката. Актьорите получиха похвали относно доброто си превъплащение в ролите . Бяхме настанени в хотел – ресторант „Москва”, вечерта за всички участници бе организирана галавечеря. На 28.09.2023г. колективът отпътува за с.Раковица.

**30.09.2023г.** Групите за автентичен песенен и танцов фолклор участваха в заключително събитие на НЧ”Пробуда – 1901” с. Майор Узуново, което се проведе в рамките на проект „Не знаеш кой си, ако не познаваш дома си” , финансиран по Програма „Любителско творчество 2022”. Читалището в с.Майор Узуново отпразнува и 120-години от създаването си. Групите се при читалището в с.Раковица се представиха с програмата: „Мър знаете ли , комшийки”, „Абдал”, „Тръгнали са девет баби”, „Туца ми се, туца”, „Кой ме гявол караше”, „Шира”, „Бранковска ръченица” и „Циганско”. Участваха: Николай Найденов, Радка Целова, Камелия Кирилова , Цветана Тошева, Наталия Ненчева, Теменужка Игнатова, Маргарита Миланова, Галинка Петрова, Илина Василева, Ина Игнатова, Александър Иванов, Малинка Антова, Мариета Тошева, Ивайло Стойков, Петя Цветкова и Цветомира Рангелова.

**18.11.2023г.** в 12:00ч. на оброчния камък при „Турския дол” , почетохме „Св. апостол и евангелист Лука” . Тази година не бе отслужен молебен за здраве, поради отсъствието на духовно лице. Поради благоприятните метеорологични условия в този ден се бяха събрали много хора. Секретаря на читалището – Радка Целова запозна всички присъстващи с житието на Св. Лука и от кога в селото е започнат да се чества този празник.

**20.10.2023г.** Любителски театър „Будиловци” представи постановката „Комедия под бесилката” на сцената на НЧ”Паисий Хилендарски – 1927”, гр.Димово.

**24.10.2023г.** от 18:30ч. на сцената на Общински драматичен театър „Владимир Трендафилов” – гр.Видин бе представена постановката „Комедия под бесилката”. Спектакълът бе част от програмата за духовния празник на гр.Видин – Димитровден. Салонът бе пълен, а публиката зарадва актьорите с бури аплодисменти. След представлението за успешното си представяне, актьорите вечеряха в Ресторант – пицария „Класик” в гр.Видин.

**12.11.2023г.** Колективът на читалището бе поканен да присъства на заключително събитие в с. Кутово, което се проведе в рамките на проект „Нов живот за танцов състав за изворен фолклор от извора”, финансиран също по програмата за „Любителско творчество 2022” на НФК. Събитието се проведе от 16:00ч. в училищния салон на с.Кутово. Секретаря на НЧ”Просвета-1937” – Таня Любенова и председателя – Юлия Цветкова отчетоха разходите по проекта и наградиха участниците и победителите от онлайн-конкурса „Танцувай с мен”, който се състоя в рамките на проекта. От читалището в с.Раковица бе наградена Ина Игнатова.

**21.11.2023г.** Служителите на читалището посетиха Раковишкия манастир”Света Троица” на Въведение Богородично – Ден на християнското семейство. От 17:30ч. в Младежкия клуб отбелязахме двата празника Ден на християнското семейство и Ден на самодееца. Денят на самодееца бе отлаган няколкократно през годината, затова читалищното настоятелство реши да бъде отбелязан заедно с Деня на християнското семейство. Всички участвали през годината в мероприятията на читалището и членовете на настоятелството бяха поканени на празнична вечеря. Александър Иванов, Ина Игнатова и Мариета Тошева бяха обособили прекрасен битов кът с черга, импровизирана камина, софра с трикраки столчета и предмети от бита на нашите прародители. Ина Игнатова и Александър Иванов разказаха за празника „Въведение Богородично”, Десислава Тончева изпълни стихотворението „Моето семейство”.

На **11.12.2023г.** се осъществи проект на ОУ”Христо Ботев” по Национална програма „Заедно в изкуствата и спорта” на МОН. Програмата обхваща ученици от държавни, общински и частни училища на територията на Република България от I до XII клас. Училищата, които има под 400 ученици, кандидатстват с до 4 групи /отбора – до 2 групи по Модул 1 „Изкуства” – независимо от направлението, категорията и възрастовата група, и до 2 отбора по Модул 2 „Спорт”- независимо от вида спорт, възрастовата група и пола. НЧ”Надежда-1906”, партнира на училището в този проект в модул „Изкуства”. В рамките на проекта са предвидени 80-ет учебни часа занимания, изяви в населеното място и посещения в областта в сферата на изкуствата и не по-малко от 2 учебни часа седмично през учебната 2023/2024г. Александър Иванов – организатор при читалището трябва да обучава учениците на различни техники от изобразителното и приложните изкуства.

**25.12.2023г.** Коледарската група при читалището, огласи улиците на селото с коледарски песни. Водач на групата бе Цветомир Тошева, участие взеха Мартин Тошев/най-малкия коледар – 6г./, Ивайло Стойков, Денис Златанов, Тихомир и Мирослав Красимирови.

**27.12.2023г.** По покана на председателя на НЧ”Наука-1925”, с. Синаговци – Иван Иванов самодейните състави при НЧ”Надежда-1906”, с.Раковица участваха в коледен концерт „Добре дошла, Коледо”. Представихме програмата: „Провикна се зелен заман”, „Леле Радо”, „Туца ми се, туца”, „Тръгнали са девет баби”, „Маро, ой де си била” и автентичните хора – „Пайдушко”, „Шира”, „Бранковска ръченица” и „Циганско”. Ръководителите на съставите – Ина Игнатова и Александър Иванов получиха грамоти за представянето на съставите. Участваха: Ина Игнатова, Александър Иванов, Мариета Тошева, Мариета Стоянова, Петя Цветкова, Цветомира Рангелова, Ивайло Стойков, Николай Найденов, Радка Целова, Камелия Кирилова, Маргарита Миланова, Галинка Петрова и Наталия Ненчева.

**29.12.2023г.** Общоселски банкет, организиран от НЧ”Надежда-1906” и кметство Раковица, което се проведе в ресторанта на селото.За доброто и празнично настроение се погрижи DJ DANI.

**IV.Материално – техническа база.**

Самостоятелна сграда, предоставена ни за безвъзмездно ползване със заповед №137/09.06.2022г. на основание чл.44, ал.2 от ЗМСМА и във връзка с Решение №424, взето с Протокол №36 от 26.05.2022г. на Общински съвет Макреш за срок от 5 години. Сградата е двуетажна с обща застроена площ 650 кв.м. На първия етаж се намират: киносалон с прилежащи две гримьорни , младежки клуб и санитарни помещения. На втория етаж се намират: едно административно помещение, библиотека, зала за репетиции. Състоянието на сградата е добро. Със собствени средства на стойност 2020лв. сменихме стария дървен прозорец на секретарската стая и двете дървени врати на цената с ПВЦ-дограма. Също така направихме и лек козметичен ремонт на административното помещение. През 2023г. по предложение на кмета на с.Раковица, след проведено общоселско събрание, читалището бе заложено на четвърто място в капиталовите разходи и текущи ремонти на селото. Надяваме се, че сградата на едно от големите читалища на територията общината ще бъде приведено във вид – отговарящ на неговата дейност и стремеж за запазване на историческото му и културно наследство.

Пожелаваме си да бъдем духовни водачи, да споделяме високо нравствени каузи, делата ни да са чисти и святи, да бъдем единни и сплотени! Нека имаме здраве, висок дух и вяра в настоящето!

**Изготвил:** Пролетка Андреева